CELEX: 32020R1298
Language: lt
Date: 2020-07-13 00:00:00
Title: Komisijos deleguotasis reglamentas (ES) 2020/1298 2020 m. liepos 13 d. kuriuo iš dalies keičiamas Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema, priedas

18.9.2020   
               
               
                  LT
               
               
                  Europos Sąjungos oficialusis leidinys
               
               
                  L 304/1
               
            
         KOMISIJOS DELEGUOTASIS REGLAMENTAS (ES) 2020/1298
         2020 m. liepos 13 d.
         kuriuo iš dalies keičiamas Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema, priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. kovo 19 d. Europos Parlamento ir Tarybos reglamentą (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema (1), ypač į jo 8 straipsnio 4 dalį,
         kadangi:
         
                     (1)
                  
                  
                     Reglamento (ES) 2019/452 8 straipsnio 3 dalyje nustatyta, kad Sąjungos svarbos projektai ar programos apima tuos projektus ir programas, kuriems skiriama didelė Sąjungos finansavimo suma ar didelė jo dalis arba kuriems taikoma Sąjungos teisė, susijusi su ypatingos svarbos infrastruktūros objektais, technologijomis ar ištekliais, kurie yra būtini saugumui arba viešajai tvarkai užtikrinti;
                  
               
                     (2)
                  
                  
                     1 punkte nurodytų Sąjungos svarbos projektų ar programų sąrašas pateiktas Reglamento (ES) 2019/452 priede;
                  
               
                     (3)
                  
                  
                     Komisija nustatė, kad yra dar keli kiti projektai ir programos, kuriems skiriama didelė Sąjungos finansavimo suma ar didelė jo dalis arba kuriems taikoma Sąjungos teisė, susijusi su ypatingos svarbos infrastruktūros objektais, technologijomis ar ištekliais, kurie yra būtini saugumui arba viešajai tvarkai užtikrinti, todėl jie taip pat turėtų būti įtraukti į minėtą sąrašą;
                  
               
                     (4)
                  
                  
                     tikslinga aiškiai paminėti partnerystes pagal programą „Horizontas 2020“, kurios sudaromos Sąjungai dalyvaujant kelių valstybių narių vykdomose programose, priemonėse (pavyzdžiui, bendrosiose įmonėse) ar įstaigose (pavyzdžiui, Europos inovacijos ir technologijos institute). Šios partnerystės atlieka svarbų vaidmenį ES veiksmuose, kuriais sprendžiamos ekstremaliosios situacijos sveikatos priežiūros srityje, kaip antai COVID-19 pandemija, nes jomis, be kita ko, remiami su visuomenės sveikata susiję moksliniai tyrimai ir inovacijos, iniciatyvos, kuriomis didinamas vaistų kūrimo proceso veiksmingumas, efektyvumas ir kokybė, taip pat privačiojo sektoriaus ir akademinės bendruomenės partnerystės, kuriomis siekiama didinti sveikatos priežiūros sistemų tvarumą;
                  
               
                     (5)
                  
                  
                     todėl Reglamento (ES) 2019/452 priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) 2019/452 priedas iš dalies keičiamas taip:
            
                        1)
                     
                     
                        3 punktas pakeičiamas taip:
                        
                                    „3.
                                 
                                 
                                    Programa „Horizontas 2020“, įskaitant mokslinių tyrimų ir plėtros programas pagal SESV 185 straipsnį ir bendrąsias įmones ar kitas struktūras, įsteigtas pagal SESV 187 straipsnį:
                                    2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104), įskaitant joje numatytus veiksmus, susijusius su bazinėmis didelio poveikio technologijomis, kaip antai dirbtinis intelektas, robotika, puslaidininkiai ir kibernetinis saugumas.“
                                 
                              
                  
                        2)
                     
                     
                        8 punktas pakeičiamas taip:
                        
                                    „8.
                                 
                                 
                                    Nuolatinis struktūrizuotas bendradarbiavimas (PESCO):
                                    2018 m. kovo 6 d. Tarybos sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 65, 2018 3 8, p. 24).
                                    2018 m. lapkričio 19 d. Tarybos sprendimas (BUSP) 2018/1797, kuriuo iš dalies pakeičiamas ir atnaujinamas Sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 294, 2018 11 21, p. 18).
                                    2019 m. lapkričio 12 d. Tarybos sprendimas (BUSP) 2019/1909, kuriuo iš dalies keičiamas ir atnaujinamas Sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 293, 2019 11 14, p. 113).“
                                 
                              
                  
                        3)
                     
                     
                        Pridedami šie 9, 10 ir 11 punktai:
                        
                                    „9.
                                 
                                 
                                    Naujos ES programos GOVSATCOM rengimo parengiamieji veiksmai:
                                    2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, ypač jo 58 straipsnio 2 dalies b punktas (OL L 193, 2018 7 30, p. 1.).
                                 
                              
                                    10.
                                 
                                 
                                    Gynybos srities mokslinių tyrimų parengiamieji veiksmai:
                                    2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, ypač jo 58 straipsnio 2 dalies b punktas (OL L 193, 2018 7 30, p. 1.).
                                 
                              
                                    11.
                                 
                                 
                                    Europos ITER įgyvendinimo bendroji įmonė:
                                    2007 m. kovo 27 d. Tarybos sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 90, 2007 3 30, p. 58).“
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Pasibaigus laikotarpiui, per kurį Europos Parlamentas arba Taryba gali pareikšti prieštaravimų, arba jeigu ir Europos Parlamentas, ir Taryba praneša Komisijai, kad prieštaravimų nereikš, kaip nurodyta Reglamento (ES) 2019/452 16 straipsnio 6 dalyje, šis reglamentas skelbiamas Europos Sąjungos oficialiajame leidinyje.
            
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 79I, 2019 3 21, p. 1.